“முகாம் கிரஷ்.”
எனக்கு ஒரு பிரச்சினை, மார்ஸி.
அது நச்சுப் படர்க்கொடியா?
அல்லது நச்சுக் கருங்காலி மரமா?
பயங்கரமான நச்சு கொண்ட பூச்ச மரமா?
கடைசியாக இருப்பது உண்மையானது இல்லை என நினைக்கிறேன்.
தாவரங்கள் விஷயத்தில் எப்போதும் ஜாக்கிரதையாக இருக்க வேண்டும்.
நீ விசித்திரமானவள், மார்ஸி. ஆனால் பிரச்சினை அது இல்லை.
என் பிரச்சினை இன்னும் மோசமானது.
சக்கிற்கு என் மீது கிரஷ் உள்ளது என நினைக்கிறேன்.
எதை வைத்து அப்படிச் சொல்கிறாய், சார்?
இதற்கு மேலும் வெளிப்படையாகத் தெரிய வாய்ப்பில்லை.
இனிய நாளாக உள்ளது, இல்லையா?
அது விதிக்கப்பட்டது, சார்.
அது மோசமில்லை எனில், கோடைக்கால பண்ணை நடனமும் வருகிறது.
சக் நிச்சயமாக நடனமாடுவதற்கு என்னை அழைப்பான்.
நான் மறுக்கும்போது, அவன் மிகவும் விரக்தியடைவான்.
நீ எப்போதும் அவனுடன் நடனமாடலாம்.
இல்லை. இதை முளையிலேயே கிள்ளியெறிய வேண்டும்.
சக் கனிவான இதயம் கொண்டவன்.
அவன் இப்போதும் கூட என்னைப் பற்றி நினைத்துக்கொண்டிருப்பான்.
பலோனி சாண்ட்விச்சைவிடச் சிறப்பானது எதுவுமில்லை.
இருவரும் கேளுங்கள்.
பண்ணை நடனத்திற்குத் தயார் செய்வதன் பொறுப்பு எனக்குக் கொடுக்கப்பட்டுள்ளது.
சார்லி பிரவுன், நீதான் அலங்கார அணியை வழிநடத்த வேண்டும்.
ஸ்நூப்பி, எனக்கு உன் உதவியும் வேண்டும்.
இதில் உன் பீகிள் ஸ்கௌட்டிற்கான பேட்ஜ் இருக்கலாம் என்று சொன்னால் வருவாயா?
என் பின்னால் வா.
அடச்சே.
ஸ்ப்ரிங் லேக்கில் அந்த நடனத்திற்கு முன் பண்ணைக்கு வைக்கோல் பயணம் நடக்கும்,
ஆனால் இந்த டிராக்டர் வேலை செய்யவில்லை.
எங்களுக்காக இதை சரிசெய்வதற்கான மெக்கானிக் பேட்ஜ் எதுவும் உனக்குக் கிடைக்க வழி இருக்க வேண்டும்.
உன் முகாம்-கிரஷ் தியரிக்கு ஆதரவாக இன்னும் ஆதாரம் வேண்டும்.
உதாரணத்திற்கு, சார்லஸ் உன்னுடன் நேரம் செலவழிக்க காரணம் கண்டறிய முயல்கிறானா?
பண்ணை நடனத்திற்கான அலங்காரத்திற்கு, லூசி என்னைப் பொறுப்பாக அமர்த்தியிருக்கிறாள்.
நீங்கள் இருவரும் உதவ விரும்புகிறீர்களா?
நிச்சயமாக.
அற்புதம். உங்களை பண்ணையில் சந்திக்கிறேன்.
உன் கேள்விக்கு விடை கிடைத்ததா?
அவன் என்னையும்தான் அழைத்தான்.
முடிவு தெரியாததாக உள்ளது.
இந்த ரொமான்டிக் நாடகத்தை நான் வெறுக்கிறேன்.
அலங்கரிப்பதில் உதவ, சார்லஸ் நிறைய பேரை அழைத்துள்ளான் போலத் தெரிகிறது.
நமக்கு இன்னும் ஆதாரம் தேவை.
உதாரணத்திற்கு, அவன் உன்னருகே இருக்கும்போது என்ன பேசுவதெனத் தெரியாமல் இருப்பானா?
கவனியுங்கள்.
உங்களுக்குத் தெரிந்தது போல, நாம் பண்ணை நடனத்திற்காக அலங்கரிக்கிறோம்...
பொறுப்பில் இருக்கும் நபராக,
உத்வேகமளிக்கும் சில வார்த்தைகளைக் கூறலாம் என நினைத்தேன்.
குட் லக்?
இல்லை. இதைச் செய்து முடியுங்கள்?
இதோ வந்துவிட்டது.
அந்த பாவப்பட்டவன் என்னை மிகவும் நேசிக்கிறான்.
அவன் இந்த ஊக்கமளிக்கும் உரையைக் கண்டிப்பாகச் சொதப்புகிறான்.
வின்ஸ்டன் சர்ச்சில் கூறியது போல... இருங்கள், அவர் என்ன கூறினார்?
நாம் இப்போது அலங்கரிப்பதைத் தொடங்கலாமா?
லூசி, ஒருவருக்கு நம் மீது கிரஷ் உள்ளதா என்று கண்டறிய எதுவும் வழி தெரியுமா?
அந்த விஷயத்தில் நான் கைதேர்ந்தவள்.
உங்களுக்குத் தெரியும், ஷ்ரூடருக்கு என் மீது பல ஆண்டுகளாக கிரஷ் உள்ளது என்று.
கண்டிப்பாக, அது எப்போதும் வெளிப்படையாகத் தெரியாது.
அந்த நபர் நமக்கு எப்போதும் சிறிய பரிசுகளைக் கொடுத்தால், அது நிச்சயமான அறிகுறிதான்.
நீ கொஞ்சம் பெருக்குகிறாயா?
என்னால் அதை ஏற்க முடியாது, சக்.
அது சரியாக இருக்காது.
சரி.
நானே பெருக்குகிறேன்.
வேறு எதுவும் உள்ளதா, லூசில்?
கிரஷ் உள்ளவர் அருகே நிதானமற்று இருப்பது ஒரு பெரிய அறிகுறி.
அந்த பீகிள் எங்கே?
யேய், ஸ்நூப்பி! அருமை!
- சரியான நேரம்தான். - ஹுரே!
கடைசியாக நமக்கு இன்னும் ஓர் ஆதாரம் தேவை.
சார்லஸ் எப்போதும் உன்னை நெருங்கி வர முயல்கிறானா?
பார்த்தாயா? சக் எனக்கு மிக அருகில் இருந்தான்.
அறிகுறிகள் தெளிவாக உள்ளன. இது கிரஷ்தான்.
அவன் கண்டிப்பாக என்னை நடனமாட அழைக்கப் போகிறான்.
பிறகு நான் அவன் இதயத்தை நொறுக்க வேண்டியிருக்கும்.
இது உதவுமா பார், டிராக்டர் நின்றுவிட்டது.
நாம் அங்கே போக மாட்டோம் என நினைக்கிறேன்.
நான் உங்களை நம்பியிருக்கக் கூடாது.
நமக்கு இனி டிராக்டர் தேவையில்லை.
பண்ணை அங்குதான் உள்ளது.
யேய்! அருமை! வாருங்கள் ஆடலாம்.
சக் விஷயத்தை என்ன செய்வது?
அவனது உணர்வுகள் பலனளிக்காது என்பதை சார்லஸிடம் நீ தெளிவாகக் கூறிவிட வேண்டும்.
இதயம் நொறுங்குகிறதோ இல்லையோ, அவன் அந்த நேர்மையைப் பாராட்டுவான்.
நல்ல ஆலோசனை, மார்ஸி.
உனக்கு என்னைப் பிடிக்கும்தானே, சக்?
அப்படியா?
ஆம், உனக்குப் பிடிக்கும்.
ஆனால் நாம் நண்பர்கள், சக். அவ்வளவுதான்.
அற்புதம்.
உன்னுடன் நடனமாட ஒப்புக்கொள்கிறேன், ஆனால் நண்பர்களாக மட்டும்தான்.
நீ என்னுடன் நடனமாட விரும்புகிறாயா?
நண்பர்களாக. புரிகிறதா?
நாம் இதைப் பற்றிப் பேசியதில் மகிழ்ச்சி.
உன்னை நடனமாடும் தளத்தில் சந்திக்கிறேன்...
நண்பர்களாக.
என்ன நடக்கிறது என எனக்கு எப்போதும் தெரிவதில்லை.
டிராக்டர் வெகு தூரம் செல்லவில்லை என்றாலும், நீங்கள் அதைச் சரிசெய்துவிட்டீர்கள்.
எனவே நீங்கள் அந்த பேட்ஜை வென்றுள்ளீர்கள் என்று அர்த்தம்.
பீகிள் ஸ்கௌட் கையேடு
“உங்களால் பீகிள் ஸ்கௌட்டாக இருக்க முடியுமா?
சீக்கிரமாக எழுவது.”
“பீகிள் ஸ்கௌட் என்பவர் சீக்கிரம் எழுந்து,
அன்றைய நாள் குறித்து ஆர்வமாகவும் தயாராகவும் இருக்க வேண்டும்."
“அவர்கள் அந்த நாளை மகிழ்ச்சியுடனும்,
உற்சாகத்துடனும், ஆர்வத்துடனும் வரவேற்பார்கள்."
இதை நிறுத்துகிறாயா?
நாங்கள் அங்கே தூங்க முயல்கிறோம்.
ராணி நாகம்!
நான் ராணி நாகத்தைப் பார்த்தேன்!
கடைசியாகச் சொல்கிறேன், இங்கே பாம்புகள் கிடையாது.
ராணியோ வேறெதுவோ.
அது இங்கேதான் இருந்தது.
உண்மையில், தூங்கும் பையானது ராணி நாகம் போலதான் உள்ளது.
அடச்சே.
“ஒருநாள்-கவுன்சிலர்.”
இன்று டின்னரில் நிறைய உற்சாகம் இருப்பது போலத் தெரிகிறது.
இந்த ஸ்பகட்டியால்தான் என்று நினைக்கிறாயா?
மார்ஸி, நாளை ஒருநாள்-கவுன்சிலராக
எந்தக் கேம்பர் இருக்கப் போகிறார் என்பதற்கான குலுக்கல் இன்றுதான்.
நீ மறந்துவிட்டாயா?
மறந்திருக்க வேண்டும்.
உன் பெயர் வந்தால் என்ன செய்யப் போகிறாய், சார்லி பிரவுன்?
நாள் முழுவதும் நடக்கும் பேஸ்பால் போட்டியை நடத்துவேன்.
நீ என்ன செய்வாய், பிக்பென்?
இரண்டே வார்த்தை: எல்லையில்லா ஸ்மோர்ஸ்.
யார் வென்றாலும், தங்கள் புதிய பொறுப்பை மும்முரமாக எடுத்துக்கொள்வார்கள் என நம்புகிறேன்.
அனைவரும் அமைதியாக இருங்க! இது குலுக்கலுக்கான நேரம்!
வெற்றி பெற்றவர்...
மார்ஸியா?
கடவுளே, மார்ஸி, நீ இன்னும் தூங்காமல் இருக்கிறாய்.
நாளைக்கான திட்ட அட்டவணையை இன்னும் முடிக்கவில்லை.
அது சுலபமாக இருக்காது, ஆனால் நாம் விரைவாக செயல்பட்டால்,
அனைவருக்கும் ஏற்ற செயல்பாடுகளைச் செய்ய முடியலாம்.
”11:45 - 11:50 மணி வரை, பேஸ்பால் போட்டி.
11:50 - 11:56 மணி வரை, நீர்ச்சறுக்கு.
11:56 - 12:00 மணி வரை, எல்லையில்லா ஸ்மோர்ஸ்.”
இது எனக்கு சரியாகத் தோன்றவில்லை.
சரிதான். பயண நேரத்திற்கு நான் சில நொடிகளைச் சேர்க்க வேண்டும்.
மார்ஸி, ஒரு நாளைக்கு கவுன்சிலராக இருப்பதன் நோக்கமே,
நீ செய்ய விரும்பும் செயல்பாடுகளைத் தேர்வுசெய்வதுதான்.
எனக்குத் தெரியவில்லை.
யாரும் ஏமாற்றமடைவதை நான் விரும்பவில்லை.
எதிர்மாறாக,
நீ வேடிக்கையென நினைக்கும் விஷயங்களைச் செய்வது அனைவருக்கும் பிடிக்கும் என நினைக்கிறேன்.
எனக்குப் பிடிக்கும்.
நிஜமாகவா? அப்படியா நினைக்கிறாய்?
நன்றி, சார்லஸ்.
எப்போதும் தயார்.
நீங்கள் அனைவரும் ஆர்வமாக உள்ளீர்கள் என நம்புகிறேன்.
நான் நிறைய திட்டமிட்டுள்ளேன்.
நாம் சில வேடிக்கையான உடல் சார்ந்த செயல்பாட்டிலிருந்து தொடங்குவோம்.
யோகா.
யேய். யோகா.
உங்கள் உள்ளாங்கால்கள் மூலமாக ஆழமாக மூச்சை உள்ளிழுங்கள்.
இருங்கள், நம் பாதங்களில் நுரையீரல்கள் உள்ளனவா?
இந்தப் பண்டைய நடைமுறையானது, புத்துணர்ச்சியூட்டுவதுடன் அமைதியானதும் கூட.
நாம் அரை மணிநேரமாக ஸ்ட்ரெட்ச் செய்கிறோம்.
இந்தச் செயல்பாடு எப்போது தொடங்கும்?
இதுதான் செயல்பாடு என நினைக்கிறேன்.
சரி, சக கேம்பர்களே, இப்போது நமக்கு வியர்ப்பதால்,
இது இயற்கையுடன் விளையாடுவதற்கான நேரம்.
நாம் கண்ணாமூச்சி ஆடப் போகிறோமா?
கிட்டத்தட்ட.
நாம் இந்த மரத்தண்டுகளில் உள்ள வளையங்களை எண்ணி,
இந்த மரங்களின் வயதைக் கணக்கிடப் போகிறோம்.
இது எப்படிக் கிட்டத்தட்ட ஆகும்?
இரண்டு விளையாட்டிலும் எண்ணுவது உள்ளது.
இதைத் தொடங்கலாம்.
உன் ஆலோசனைக்கு மீண்டும் நன்றி, சார்லஸ்.
நீ இல்லாமல் நான் எந்தச் செயல்பாட்டையும் தேர்ந்தெடுத்திருக்க மாட்டேன்.
பரவாயில்லை.
இது சாதகம் தரும் ஆதிக்கத்திற்கான, பயங்கர யுத்தத்தில், எதிராளியுடன்
நேருக்கு நேர் மோதும் செயல்பாடாகும்.
நிஜவுருவ அளவிலான அணி செஸ்.
நீங்கள் அணிந்திருக்கும் சின்னங்கள், நீங்கள் பிரதிநிதித்துவப்படுத்தும் காய்கள்.
இந்தச் சிறிய ஒன்றுதான் ராணியா?
லூசில், உண்மையில் நீ ஒரு சிப்பாய்.
இதை மறுக்கிறேன்.
நாம் உதைத்து விளையாட பந்து எதுவும் உள்ளதா?
இல்லை, ஆனால் ஜெயிப்பதற்கான உத்தியை மெதுவாகத் திட்டமிட்டு, செயல்படுத்த அனுமதிக்கும்
தனிப்பட்ட நகர்வுகளுக்கான விதிகள் உள்ளன.
இந்த ஆட்டம் பெரும்பாலும் நிற்பதுதானா?
ஆம், ஆனால் மூளை ஓடிக்கொண்டிருக்கும்.
இருங்கள். நீங்கள் மகிழ்ச்சியாக இல்லையா?
வித்தியாசமான ஒன்றை நீங்கள் அனைவரும் ரசிப்பீர்கள் என நினைத்தேன்.
நான் அனைவரது தினத்தையும் நாசமாக்கிவிட்டேன் என நினைக்கிறேன்.
என்ன? இது வழக்கமான முகாம் செயல்பாடுகளின் நாள் இல்லை. அதனால் என்ன?
மார்ஸி இந்தக் கோடைக்காலம் முழுவதும் அவளுக்குப் பிடிக்காததைச் செய்தாலும் கனிவாக இருந்தாள்.
அவளுக்கான செயல்பாடுகளுடன் ஒரு நாள் இருப்பது அவளுக்கு நன்றாக இருக்குமென நினைத்தேன்.
அது கொஞ்சம் வித்தியாசமானதாகவே இருக்கலாம்,
ஆனால் அதை முயன்று பார்ப்பதுதான் நம்மால் செய்ய முடிந்த சிறிய விஷயம்.
நீ செய்ய முயன்றதைப் பாராட்டுகிறேன், சார்லஸ்,
ஆனால் நான் என் முதல் திட்டப்படியே செயல்பட்டிருக்க வேண்டும்.
எனக்குத் தெரியவில்லை. நீ ஒரு விஷயத்தைப் பார்க்க வேண்டும்.
சிப்பாய்களே, ஒன்றுசேருங்கள்!
நம்மை நீண்டகாலமாக ஒடுக்கியுள்ளனர்!
உங்கள் ராணியை அவமதிக்கிறீர்கள், துரோகிகளே...
ஹேய், மார்ஸி.
நிஜவுருவ செஸ்ஸை ஆடிப் பார்க்கத் தீர்மானித்தோம்,
ஆனால் எங்கள் யாருக்கும் விதிகள் தெரியாது என்பதால், எங்கள் இஷ்டப்படி விளையாடுகிறோம்.
அது பரவாயில்லை என நினைக்கிறேன்.
நீங்கள் மகிழ்ச்சியாக இருந்தால், பரவாயில்லை.
அதைத்தான் நான் விரும்பினேன்.
தாக்குங்கள்!
நன்றி, சார்லஸ்.
சார்லஸ் M. ஷுல்ஸ் எழுதிய பீனட்ஸ் காமிக் ஸ்ட்ரிப்பை அடிப்படையாகக் கொண்டது
தமிழாக்கம் நரேஷ் குமார் ராமலிங்கம்
நன்றி, ஸ்பார்க்கி. எங்கள் மனதில் என்றும் இருப்பீர்கள்.